EkBass/fiwiki-20250220-pages-articles huggingface dataset:
Ekstrapyramidaalioire

Ekstrapyramidaalioireet ovat ei-tahdonlaisen keskushermoston ekstrapyramidaalijärjestelmään liittyviä lihasten toimintahäiriöitä. Ekstrapyramidaalioireet voivat ilmetä ilmenevät kaulan, niskan, silmien ja vartalon lihasten kivuliaina kouristuksina, akatisiana eli pakonomaisena motorisena levottomuutena, lepovapinana, köpöttävänä kävelynä, motoriikan hidastumisena, lihasjäykkyytenä tai kasvojen ilmeettömyytenäDuodecim terveyskirjasto Antipsykoottien haittavaikutukset. Matti O. Huttunen. 23.7.2008.. Jos ekstrapyramidaalioireisiin kuuluu vapinaa, lihasjäykkyyttä ja liikkeiden hidastumista, puhutaan lääkeparkinsonismistaNicole J. Brandt 2010: Detecting Drug-Induced Parkinsonism. Aging Well, Vol. 3 No. 3 P. 24. http://www.todaysgeriatricmedicine.com/archive/082510p24.shtml. Myös pakkoliikeoireyhtymä eli tardiivi dyskinesia sekä suun avaamista estävä niin sanottu leukalukko kuuluvat ekstrapyramidaalioireisiin. Ensimmäisen polven psykoosilääkkeet aiheuttavat eniten ektsrapyramidaalioireita, mutta myös toisen polven psykoosilääkkeet aiheuttavat niitä. Myös muut lääkkeet saattavat aiheuttaa ekstrapyramidaalioireita. Esimerkiksi joka kymmenes epilepsian ja manian hoidossa käytettyä natriumvalproaattia käyttävä saa niistä ekstrapyramidaalioireita. Myös masennuksen hoidossa käytetyt SSRI, SNRI ja NDRI lääkkeet aiheuttavat extrapyramidaalioireita. Erityisesti duloxetiini, sertraliini, escitalopramiini, fluoksetiini ja bupropioni ovat lääkkeitä, joiden on todettu aiheuttavan extrapyramidiaalioireita. == Hoito == Ekstrapyramidaalioireita havaitessa on syytä pienentää lääkeannosta tai vaihtaa lääke johonkin toiseenhttp://www.terveyskirjasto.fi/kotisivut/tk.koti?p_artikkeli=lam00033 . Noin 60 prosenttia lääkeparkinsonismipotilaista paranee kahden kuukauden sisällä parkinsonismia aiheuttaneen lääkkeen lopettamisen jälkeen. Joskus parkinsonismin oireet poistuvat vasta kahden vuoden kuluttua ja 16 prosentilla oireet eivät poistu edes lääkityksen lopettamisen jälkeen.Drug-induced Parkinsonism. Information Sheet. Parkinson’s Disease Society https://www.parkinsons.org.uk/sites/default/files/publications/download/english/fs38_druginducedparkinsonism.pdf Ekstrapyramidaalioireita voidaan hoitaa myös lyhytjaksoisesti annetuilla antikolinergisellä parkinsonlääkkeillä (esimerkiksi biperideeni). Levottomuustila eli akatisia lievittyy antikolinergisten lääkkeiden lisäksi myös beetasalpaajilla (esimerkiksi propranololi) tai bentsodiatsepiineilla. ==Lähteet== Luokka:Hermoston oireet
Dominic Nyarko Yeboah

Dominic Nyarko Yeboah (s. 19. joulukuuta 1953) on ghanalainen roomalaiskatolinen piispa. Hänet vihki papiksi Sunyanin hiippakuntaan James Kwadwo Owusu 21. heinäkuuta 1990. Hänet nimitettiin Techimanin hiippakunnan piispaksi 28. joulukuuta 2007. Piispaksi vihkiminen seurasi 29. maaliskuuta 2008. Pääkonsekraattorina toimi Peter Kodwo Appiah Turkson, jota avustivat Lucas Abadamloora ja Matthew Kwasi Gyamfi.Catholic-Hierarchy.org: Bishop Dominic Nyarko Yeboah == Lähteet == Luokka:Ghanalaiset piispat Luokka:Katoliset piispat Luokka:Vuonna 1953 syntyneet Luokka:Elävät henkilöt
Joseph Kwaku Afrifah-Agyekum

Joseph Kwaku Afrifah-Agyekum (s. 22. joulukuuta 1954) on ghanalainen roomalaiskatolinen piispa. Hänet vihki papiksi Accran hiippakuntaan Dominic Kodwo Andoh 17. heinäkuuta 1983. Hänet siirrettiin 6. heinäkuuta 1992 Koforiduan hiippakuntaan, jonka piispaksi hänet nimitettiin 12. huhtikuuta 2006. Piispaksi vihkiminen seurasi 1. heinäkuuta. Pääkonsekraattorina toimi Gabriel Charles Palmer-Buckle, jota avustivat Peter Kwasi Sarpong ja Gregory E. Kpiebaya.Catholic-Hierarchy.org: Bishop Joseph Kwaku Afrifah-Agyekum == Lähteet == Luokka:Ghanalaiset katoliset piispat Luokka:Vuonna 1954 syntyneet Luokka:Elävät henkilöt
Kielletty hedelmä

Kielletyksi hedelmäksi kutsutaan Raamatun ensimmäisessä Mooseksen kirjassa esiintyvän Hyvän ja pahan tiedon puun hedelmiä. Jumala kielsi kuoleman uhalla Aatamilta ja Eevalta niiden syömisen. Käärmeen väitettyä Eevalle, että hedelmien syöminen ei johtaisikaan kuolemaan vaan hyvän ja pahan tietämiseen, he söivät niitä kuitenkin. Rangaistuksena Jumala karkotti heidät Eedenin puutarhasta. Tapahtumaa kutsutaan syntiinlankeemukseksi, ja siihen liittyy myös perisynnin käsite. Kielletty hedelmä kuvataan usein omenana, vaikka Raamattu ei erittele sen lajia. Kielletyllä hedelmällä tarkoitetaan vertauskuvallisesti jotain kiellettyä mutta samalla hyvin houkuttelevaa; luvatonta nautintoa tai mielitekoa. == Lähteet == Luokka:Hedelmät Luokka:Raamatulliset sanonnat Luokka:Raamatun aiheet
Stadium Nord Lille Métropole

Stade Lille Métropole on jalkapallostadion, joka sijaitsee Ranskassa Villeneuve-d'Ascqissa. Se toimii jalkapalloseura Lille OSC:n kotistadionina. Stadion on rakennettu vuonna 1976 ja sen nykyinen yleisökapasiteetti on 17 754\. == Aiheesta muualla == * Kuvia stadionista Lille OSC:n virallisella sivustolla Luokka:Ranskan jalkapallostadionit Luokka:Villeneuve-d’Ascq
Wirth

Wirth on muun muassa seuraavien henkilöiden sukunimi: * Barbara Wirth (s. 1989), saksalainen alppihiihtäjä * Christian Wirth (1885–1944), saksalainen SS-upseeri * Joseph Wirth (1879–1956), Saksan valtakunnankansleri * Nick Wirth (s. 1966), brittiläinen insinööri ja autourheiluvaikuttaja * Niklaus Wirth (1934–2024), sveitsiläinen tietojenkäsittelyteoreetikko * Sandra Wirth (1936–2007), yhdysvaltalainen näyttelijä.
Tapani Lepola

Tapani Aatos Lepola (s. 16. lokakuuta 1945 Vaasa) on suomalainen toimittaja, joka työskenteli Savon Sanomien päätoimittajana 1991–2006.Tapani Lepolalle valtion journalistipalkinto. IS, 1.6.2007. Viitattu 8.5.2018 Tapani Lepola syntyi agrologi Sakari Lepolan ja Rauha Sauson perheeseen. Hänen puolisonsa vuodesta 1967 on lääkäri Ulla Marjatta Helminen. Lepola tuli ylioppilaaksi 1965 ja valmistui filosofian kandidaatiksi Turun yliopistosta 1971. Hän toimi Satakunnan Kansan toimittajana 1970, Suomen Kuvalehden reportterina 1972–1977 ja Savon Sanomien toimittajana 1975–1978. Lehden toimituspäällikkö hän oli 1978–1987, 2. päätoimittaja 1987–1991 ja päätoimittaja vuodesta 1991. Lepola on valittu vuoden kuopiolaiseksiSavon Sanomat ja hän sai valtion journalistipalkinnon vuonna 2007. ==Lähteet== Luokka:Suomalaiset päätoimittajat Luokka:Vuonna 1945 syntyneet Luokka:Elävät henkilöt
Yhdystie 2475

Yhdystie 2475 on tie, joka kulkee Kokemäen Kynsikankaalta saman kaupungin alueella sijaitsevalle Häyhtiönmaalle. Tien pituus on 11 kilometriä. Tien osoitenimenä on koko matkalta Kullaantie. 2475 Luokka:Kokemäen liikenne
Gabriel Charles Palmer-Buckle

pienoiskuva|Gabriel Charles Palmer-Buckle vuonna 2010.Gabriel Charles Palmer- Buckle (s. 15. kesäkuuta 1950) on ghanalainen roomalaiskatolinen arkkipiispa. Hänet vihki papiksi Accran hiippakuntaan Dominic Kodwo Andoh 12. joulukuuta 1976, ja 6. heinäkuuta 1992 hänet nimitettiin Koforiduan hiippakunnan piispaksi. Piispaksi vihkimininen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.Catholic-Hierarchy.org: Archbishop Gabriel Charles Palmer-Buckle Palmer-Buckle sai 30. maaliskuuta 2005 nimityksen Accran arkkihiippakunnan arkkipiispaksi. == Lähteet == Luokka:Ghanalaiset katoliset piispat Luokka:Katoliset arkkipiispat Luokka:Vuonna 1950 syntyneet Luokka:Elävät henkilöt
Joseph Francis Kweku Essien

Joseph Francis Kweku Essien (s. 25. marraskuuta 1945) on ghanalainen roomalaiskatolinen piispa. Hänet vihittiin papiksi 10. heinäkuuta 1977 ja nimitettiin Wiawson hiippakunnan piispaksi 22. joulukuuta 1999. Piispaksi vihkiminen seurasi 25. maaliskuuta 2000. Pääkonsekraattorina toimi Peter Kodwo Appiah Turkson, jota avustivat Dominic Kodwo Andoh ja André Pierre Louis Dupuy.Catholic-Hierarchy.org: Bishop Joseph Francis Kweku Essien == Lähteet == Luokka:Ghanalaiset katoliset piispat Luokka:Vuonna 1945 syntyneet Luokka:Elävät henkilöt
Vincent Boi-Nai

Vincent Boi-Nai SVD (s. 1. tammikuuta 1945) on ghanalainen roomalaiskatolinen piispa. Hänet vihittiin papiksi 13. elokuuta 1977 ja nimitettiin Yendin piispaksi 16. maaliskuuta 1999. Pääkonsekraattorina toimi 10. heinäkuuta Peter Poreku Dery, jota avustivat Dominic Kodwo Andoh ja Gregory E. Kpiebaya.Catholic-Hierarchy.org: Bishop Vincent Boi-Nai, S.V.D. == Lähteet == Luokka:Ghanalaiset katoliset piispat Luokka:Vuonna 1945 syntyneet Luokka:Elävät henkilöt
Hugo Malmi

Hugo Johannes Malmi (vuoteen 1906 Malm; 5. maaliskuuta 1878 Helsinki – 1. huhtikuuta 1952 Helsinki) oli insinööri ja vuorineuvos, joka suunnitteli ja rakennutti Imatrankosken vesivoimalan ja oli Imatran Voiman ensimmäinen toimitusjohtaja. Malmin vanhemmat olivat rautatievirkamies Karl Malm ja Sofia Lönnberg. Hän valmistui insinööriksi Polyteknillisestä opistosta 1903 ja tuli samana vuonna Tie- ja vesirakennushallituksen apulaisinsinööriksi, kohoten myöhemmin vanhemmaksi insinööriksi. Vuosina 1916–1917 hän toimi työpäällikkönä voimalaitostyömailla, vuodesta 1918 hän oli valtion Koskivoimakomitean yli- insinööri ja vuodesta 1923 Koskivoimatoimiston johtaja. Malmin päätyö oli Imatrankosken vesivoimalan suunnittelu ja rakentaminen vuosina 1918–1929, voimalan valmistuttua hänestä tuli sen pääjohtaja ja vuonna 1932 Imatran Voiman toimitusjohtaja. Vuosina 1934–1950 hän oli koskitoimikunnan puheenjohtaja ja vuosina 1941–1948 Oulujoen vesivoimalat omistaneen Oulujoki Oy:n toimitusjohtaja. Hän toimi myös useissa eri valtion komiteoissa ja vuosina 1922–1925 suomalais-norjalaisessa rajakomissiossa sekä edusti Suomea alansa kansainvälisissä kongresseissa. Teknillisten seurojen yhteisvaliokunnan puheenjohtaja hän oli vuosina 1930–1939. Malmi oli ahkera kirjoittaja, joka julkaisi juttuja alansa lehdissä ja laati teoksen Imatra ja sen kahlitseminen (1949). Hänelle myönnettiin vuorineuvoksen arvo vuonna 1948. Malmin puoliso vuodesta 1906 oli Ilma Maria o.s. Durchman. == Lähteet == * == Aiheesta muualla == * * Luokka:Suomalaiset yritysjohtajat Luokka:Vuorineuvokset Luokka:Vuonna 1878 syntyneet Luokka:Vuonna 1952 kuolleet
Lucas Abadamloora

Lucas Abadamloora (22. joulukuuta 1938 – 23. joulukuuta 2009) oli ghanalainen roomalaiskatolinen piispa. Hän toimi Navrongo-Bolgatangan hiippakunnan piispana vuosina 1994-2009. ==Lapsuus ja koulutus== Abadamloora syntyi 22. joulukuuta 1938 Chianassa lähellä Navrongoa Ghanan pohjoisosassa Upper East Ghanan alueella. Hän oli vanhin Charles ja Joanna Abadamlooran seitsemästä lapsesta. Charles ja Joanna olivat ensimmäisten joukossa Chianassa ottaneet vastaan katolisen uskon. Ensimmäiset kahdeksan elinvuottaan Lucas Abadamloora opiskeli yhdessä muiden kylän poikien kanssa katekismusta, kantoi vettä lähetystyöntekijöille sekä tiskasi heidän astioitaan. Lisäksi hän auttoi isäänsä maatilan töissä. Abadamloora aloitti koulunkäynnin St. Paul's Primary Boarding School:issa Navrongossa ja kävi sen jälkeen kaksi vuotta St. Mary's Middle School:ia. Vuosina 1956-1962 hän opiskeli St. Charles Borromeo Minor Seminary:ssä Tamalessa ja sen jälkeen Government Secondary School:issa samassa paikassa. Myöhemmin hän opiskeli kuusi vuotta St. Victor's Major Seminary:ssä Tamalessa. ==Pappisura== Abadamloora vihittiin papiksi 3. elokuuta 1968 Navrongon hiippakunnassa. Vihkimyksen toimitti Navrongon katedraalissa piispa Gerard Bertrand. Vuonna 1989 piispa Rudolph Akanlu kutusi hänet takaisin St. Victor's Major Seminary:stä toimimaan Navrongon katedraalin administraattorina. Hänet nimitettiin Navrongo-Bolgatangan hiippakunnan piispaksi 14. maaliskuuta 1994. Piispaksi vihkiminen tapahtui 29. kesäkuuta 1994. Pääkonsekraattorina toimi André Pierre Louis Dupuy, jota avustivat Peter Poreku Dery ja Rudolph A. Akanlu. Abadamlooran tullessa piispaksi Aids -pandemia oli levinnyt Ghanaan. Lähes välittömästi hän otti sairauden torjumisen, hoitamisen ja siihen liittyvän koulutuksen yhdeksi päätavoitteistaan. Hän toi katolisen avustusjärjestön Catholic Relief Services:in hiippakuntaansa auttamaan tässä työssä. Abadamloora toimi Ghanan katolisten piispojen konferenssin presidenttinä. Eräs hänen saavutuksistaan oli rauhanvälitystyö radikaalimuslimien kanssa. Hän ystävystyi Bolgatangan pääimaamin kanssa, jonka seurauksena järjestettiin lähes 5000 kristityn ja muslimin yhteinen rauhanmarssi. ==Kuolema== Abadamloora kuoli 23. joulukuuta 2009 Bolgatangan aluesairaalassa, jonne hän oli mennyt hoidettavaksi pian sen jälkeen, kun oli saapunut Bolgatangaan Cape Coastista. Hän oli kärsinyt väsymyksestä ja yleisestä ruumiinheikkoudesta ja päättänyt siksi käydä sairaalassa. Oltuaan sairaalassa vähän yli kaksi tuntia oli hänen kuntonsa kuitenkin nopeasti huonontunut ja hän menehtyi. ==Julkaistut teokset== *Some modern attempts towards biblical renewal in moral theology : (a study of some recent catholic authors) (1975) *Ghana in the Wake of the Revolution: An Urgent Need for Christian Social Principles (1982) *Types of Mystical Experiences and Their Practical Aspects with Certain Allusions to the African Context (1986) == Lähteet == Luokka:Ghanalaiset katoliset piispat Luokka:Vuonna 1938 syntyneet Luokka:Vuonna 2009 kuolleet
Lennart Philipson

Lennart Philipson (1929–2011) oli biologi ja akateemikko. Lennart Philipson palveli Euroopan molekyylibiologian laboratorion EMBL:n pääjohtajana vuosina 1982–1993. Hänet nimitettiin Suomen Akatemian ulkomaiseksi akateemikoksi vuonna 1997. Philipson teki merkittävää tutkimusta genetiikan, virologian ja molekyylibiologian alalla.http://www.aka.fi/fi/A/Suomen- Akatemia/Mediapalvelut/Tiedotteet1/Akateemikko-Lennart-Philipson-kuollut/ Hän on ollut Academia Europæan jäsen vuodesta 1991.https://www.ae- info.org/ae/Member/Philipson_Lennart ==Lähteet== Luokka:Ruotsalaiset biologit Luokka:Akateemikot (Suomi) Luokka:Academia Europæan jäsenet Luokka:Vuonna 1929 syntyneet Luokka:Vuonna 2011 kuolleet
Rhecithangus

Rhecithangus (k. 552) oli itäroomalainen sotilaskomentaja, joka toimi Phoenice Libanensiksen provinssin duxina yhdessä Theoctistuksen kanssa vuonna 541. Hän osallistui sotapäällikkö Belisariuksen johtamalle sotaretkelle persialaisia vastaan ja toimi tämän jälkeen Lazicaan suuntautuneen sotaretken komentajana. Hän kuoli Illyriassa vuonna 552.Martindale, s. 1084 == Elämä == Rhecithangus oli kotoisin Traakiasta. Hänet mainitaan Phoenice Libanensiksen provinssin sotilaskomentajana eli duxina yhdessä Theoctistuksen kanssa vuonna 541 ja hän piti päämajaansa joko Damaskoksessa tai Palmyrassa. Itä-Rooman ja sassanidien Persian välisen sodan aikana vuonna 541 Rhecithangus ja Theoctistus olivat Belisariuksen kanssa Darassa ja kannattivat sotaretkeä Persiaan. He olivat kuitenkin huolissaan siitä, että heidän provinssinsa altistuisi persialaisten lakhmidiliittolaisten hyökkäyksille. Belisarius sanoi kuitenkin, että nyt oli kesäpäivänseisaus, eivätkä lakhmidit uskonnollisista syistä voineet aloittaa sotaa kahteen kuukauteen. Rhecithangus ja Theoctistus liittyivät joukkoineen mukaan sotaretkelle, ja kun kaksi kuukautta oli melkein kulunut, he vaativat armeijaa palaamaan omille alueille, kuten lopulta tapahtui.Hughes, s. 189, 192 Jonkin ajan kuluttua, mutta ennen vuotta 549, keisari Justinianus I lähetti Rhecithanguksen armeijan kanssa Lazicaan. Hän näyttää kuitenkin viivytelleen, eikä tiedetä pääsikö hän koskaan perille asti. Rhecithangus oli vuonna 552 yksi Rooman armeijan komentajista Illyriassa, yhdessä Aratiuksen, Leonianuksen ja Arimuthin kanssa. He pysähtyivät juomaan eräälle joelle, kun Itä-Roomaa vastaan kapinoineet gootti Goarin ja langobardi Ildigisalin joukot hyökkäsivät yllättäen ja tappoivat heidät kaikki jättäen Rooman armeijan ilman komentajia. Aikalaishistorioitsija Prokopios kuvasi Rhecithangusta älykkääksi mieheksi ja hyväksi sotilaaksi. == Lähteet == * * === Viitteet === Luokka:Bysanttilaiset sotilaat Luokka:Vuonna 552 kuolleet
Emile Aiti Waro Leru’a

Emile Aiti Waro Leru’a (s. 9. joulukuuta 1936) on kinshasankongolainen roomalaiskatolinen piispa. Hänet vihittiin papiksi 21. joulukuuta 1963 ja nimitettiin Doruma-Dungun hiippakunnan koadjuuttoripiispaksi 15. marraskuuta 1978. Piispaksi vihkiminen seurasi 22. huhtikuuta 1979. Pääkonsekraattorina toimi Guillaume van den Elzen, jota avustivat Edoardo Rovida ja Augustin Fataki Alueke.Catholic-Hierarchy.org: Bishop Emile Aiti Waro Leru’a 7\. toukokuuta 1983 Aiti Waro Leru’asta tuli Doruma-Dungun piispa. 25. syyskuuta 1989 hän sai nimityksen Isiro-Niangaran hiippakunnan piispaksi, jonka tehtävistä hän erosi 24. maaliskuuta 1994. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1936 syntyneet Luokka:Elävät henkilöt
10P/Tempel

10P/Tempel tai Tempel 2 on Ernst Wilhelm Leberecht Tempelin vuonna 1873 löytämä Jupiterin ryhmään kuuluva komeetta, jonka keskimääräinen etäisyys Auringosta on noin 3,07 AU:ta. Komeetan ytimen läpimitta on noin 11 kilometriä ja albedo noin 0,022, eli se on tummapintainen kappale. ==Lähteet== *JPL Small-Body Database Browser: 10P/Tempel 2 *GARY W. KRONK'S COMETOGRAPHY: Periodic Comets 1P to 50P *GARY W. KRONK'S COMETOGRAPHY: 10P/Tempel 2 *IAU Minor Planet Center: Periodic Comet Numbers Luokka:Komeetat
Neuvostojen talo

Neuvostojen talo () voi tarkoittaa ainakin seuraavia Venäjällä sijaitsevia rakennuksia: * Neuvostojen talo, Kaliningrad * Neuvostojen talo, Pietari.
Keihäsvuohennokka

Keihäsvuohennokka (Scutellaria hastifolia) on Euraasiassa tavattava, huulikukkaiskasveihin kuuluva kasvilaji. == Ulkonäkö ja koko == Monivuotinen keihäsvuohennokka kasvaa 10–50 cm korkeaksi. Varsi on hennohko. Lehdet ovat 1–3 cm pitkiä, puikean suikeita tai kapean kolmiomaisia, pyöreäkärkisiä, enimmäkseen keihästyvisiä ja pääosin ehytlaitaisia. Kukat ovat pareittain tiiviinä, toispuolisina rykelminä lähellä varren latvaa. Varsilehtiä muistuttavat kukkien tukilehdet ovat kukkia lyhyempiä. Huulimainen kukka on violetinsininen. Kukan verhiö on kaksihuulinen, ehyt, nystykarvainen ja verhiön kellomaisessa torvessa on pysty, pullea lisäke. Myös teriö on kaksihuulinen ja pituudeltaan 15–25 mm. Ylähuuli on kupera, teriön torvi on pitkä ja jyrkästi käyrä. Keihäsvuohennokka kukkii Suomessa heinä- elokuussa.Retkeilykasvio 1998, s. 357–358. Suuri Pohjolan kasvio 2005, s. 506. Keihäsvuohennokan voi sekoittaa samannäköiseen luhtavuohennokkaan (Scutellaria galericulata).Den virtuella floran: Frossört Viitattu 8.9.2011. == Levinneisyys == Keihäsvuohennokka on pääasiassa eurooppalainen kasvilaji, jota kasvaa paikoitellen Pohjois-Espanjasta Venäjälle. Runsain laji on Pohjois- Balkanilla ja Kaukasuksen alueella. Etelä-Euroopassa levinneisyysalue ulottuu Etelä-Italiaan ja Pohjois-Kreikkaan, pohjoisessa Keski-Ruotsiin ja Etelä- Suomeen. Euroopan ulkopuolella lajia tavataan Länsi-Siperiassa sekä myös Keski-Aasiassa. Suomessa keihäsvuohennokkaa kasvaa Ahvenanmaalla, koko Suomenlahden rannikolla sekä Varsinais-Suomen sisämaassa. Laji on hävinnyt monilta entisiltä kasvupaikoiltaan.Lampinen, R. & Lahti, T. 2011: Kasviatlas 2010: Keihäsvuohennokan levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 8.9.2011. == Elinympäristö == Keihäsvuohennokka viihtyy saaristo- ja rannikkoniityillä, mäenrinteillä, rantametsissä, rakkoleväkasautumilla ja kivikkorannoilla. Suomessa laji on harvinaistunut kasvupaikkojen umpeenkasvamisen ja rakentamisen takia.Ålands flora 2010, s. 319. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. ISBN 951-45-8167-9. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). * Ålands flora. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010. === Viitteet === == Aiheesta muualla == * Kasviatlas 2020: Keihäsvuohennokan levinneisyys Suomessa. * LuontoPortti: Keihäsvuohennokka (Scutellaria hastifolia) * Pohjolan kasvien pauloissa: Scutellaria hastifolia - keihäsvuohennokka Luokka:Huulikukkaiskasvit
Ernesto Maguengue

Ernesto Maguengue (s. 2. elokuuta 1964) on mosambikilainen roomalaiskatolinen piispa. Hänet vihittiin papiksi 14. toukokuuta 1989 ja nimitettiin Pemban hiippakunnan piispaksi 24. kesäkuuta 2004. Piispaksi vihkiminen seurasi 24. lokakuuta. Pääkonsekraattorina toimi Maguenguen aikoinaan myös papiksi vihkinyt Alexandre José Maria dos Santos, jota avustivat Francisco Chimoio ja Júlio Duarte Langa.Catholic-Hierarchy.org: Bishop Ernesto Maguengue Maguengue asetettiin virkaansa 14. marraskuuta 2004. == Lähteet == Luokka:Mosambikilaiset papit Luokka:Katoliset piispat Luokka:Vuonna 1964 syntyneet Luokka:Elävät henkilöt
Santiago Arias

Santiago Arias Naranjo (s. 13. tammikuuta 1992 Medellín, Kolumbia) on kolumbialainen jalkapalloilija. Hänen pelipaikkansa on oikeana laitapuolustajana. Arias edustaa Espanjan liigassa pelaavaa Granadaa. Kauden 2020–2021 hän pelasi lainalla saksalaisessa Bayer Leverkusenissa. Hän on edustanut ammattilaisurallaan aiemmin kolumbialaista La Equidadia (2009–2011), portugalilaista Sportingia (2011–2013) ja alankomaalaista PSV Eindhovenia (2013–2018). Arias pelasi Kolumbian maajoukkueessa ensimmäisen kerran lokakuussa 2013 MM-karsintaottelussa Paraguayta vastaan. MM-kilpailuissa 2014 hän pelasi kolmessa alkulohko-ottelussa mutta ei enää jatkopeleissä. MM- kilpailuissa 2018 hän pelasi Kolumbian kaikki neljä ottelua. Copa Américassa hän on pelannut vuosina 2015, 2016 ja 2019. == Lähteet == Luokka:Kolumbialaiset jalkapalloilijat Luokka:Elävät henkilöt Luokka:Vuonna 1992 syntyneet
Júlio Duarte Langa

Júlio Duarte Langa (s. 27. lokakuuta 1927) on mosambikilainen roomalaiskatolinen piispa ja kardinaali. Hänet vihittiin papiksi 9. kesäkuuta 1957 ja nimitettiin Xai-Xain hiippakunnan pispaksi 31. toukokuuta 1976. Piispaksi vihkiminen seurasi 24. lokakuuta. Pääkonsekraattorina toimi Alexandre José Maria dos Santos, jota avustivat Francesco Colasuonno ja Januário Machaze Nhangumbe.Catholic-Hierarchy.org: Bishop Júlio Duarte Langa Langa jäi eläkkeelle 12. heinäkuuta 2004. Hänet ylennettiin kardinaaliksi vuonna 2015. == Lähteet == Luokka:Mosambikilaiset kardinaalit Luokka:Katoliset piispat Luokka:Vuonna 1927 syntyneet Luokka:Elävät henkilöt
Lucio Andrice Muandula

Lucio Andrice Muandula (s. 9. lokakuuta 1959 Maputo) on mosambikilainen roomalaiskatolinen piispa. Hänet vihittiin papiksi 14. toukokuuta 1989 ja nimitettiin Xai-Xain hiippakunnan piispaksi 24. kesäkuuta 2004. Piispaksi vihkiminen seurasi 24. lokakuuta. Pääkonsekraattorina toimi Muandulan aikoinaan myös papiksi vihkinyt José Maria dos Santos, jota avustivat Francisco Chimoio ja Júlio Duarte Langa. Muandula asetettiin virkaansa 7. marraskuuta 2004.Catholic-Hierarchy.org: Bishop Lucio Andrice Muandula == Lähteet == Luokka:Mosambikilaiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
81P/Wild

81P/Wild tai Wild 2 on Paul Wildin vuonna 1978 löytämä komeetta. Se kiertää Aurinkoa keskimäärin 3,45 AU:n etäisyydellä ja kuuluu Jupiterin ryhmän komeettoihin, mutta se siirtyi kyseiselle radalle vasta ohitettuaan Jupiterin läheltä vuonna 1974. Tällöin sen kiertoaika lyheni 40 vuodesta vain 6,17 vuoteen. Wild 2:n ytimen läpimitta on noin neljä kilometriä. NASAn Stardust- luotain ohitti komeetan 2. tammikuuta 2004. ==Lähteet== *JPL Small-Body Database Browser: 81P/Wild 2 * *GARY W. KRONK'S COMETOGRAPHY: 81P/Wild 2 *GARY W. KRONK'S COMETOGRAPHY: Periodic Comets 51P to 100P *IAU Minor Planet Center: Periodic Comet Numbers Luokka:Komeetat Luokka:Luotaimilla tutkitut komeetat
Colombiana

Colombiana on Olivier Megatonin ohjaama toimintaelokuva vuodelta 2011. Luc Bessonin kirjoittaman ja tuottaman elokuvan pääosassa Zoë Saldañan roolihenkilö haluaa kostaa vanhempiensa tappajille. ==Näyttelijät== ==Lähteet== ==Aiheesta muualla== * Virallinen sivusto * * ==Arvostelut== * Luokka:Ranskalaiset toimintaelokuvat Luokka:Vuoden 2011 ranskalaiset elokuvat
Lounais-Hämeen Kotiseutu- ja Museoyhdistyksen vuosikirja

Lounais-Hämeen Kotiseutu- ja Museoyhdistyksen vuosikirja on Lounais-Hämeen Kotiseutu- ja Museoyhdistyksen julkaisu. Se on ilmestynyt vuodesta 1924 ja vuoteen 2016 mennessä sitä oli ilmestynyt 85 osaa. ==Lähteet== ==Aiheesta muualla== * * * Luokka:Vuosikirjat Luokka:Aikakauskirjat Luokka:Kotiseutujulkaisut Luokka:Lounais-Häme Luokka:Suomalaiset tietokirjat Luokka:Suomalaiset kirjasarjat
Coach Beats

Coach Beats on suomalainen hip hop -tuottajakaksikko Nurmijärveltä. Duon muodostavat Henri "Gee" Vähäkainu (ent. Pikku G) ja Antti Muurinen. == Tuotanto == ===2006=== ====Kapasiteettiyksikkö – Susijengi==== *4. "Mitä vaan voi tapahtua" ===2007=== ====Travis Bicle – Committed==== *4. "Hot or Not" (mukana Emel) *18. "I Love Hip Hop" (mukana Jonnaemilia) ===2008=== ====Raimssi – Yllättävä vainu!==== *9. "Viiden jenin romantikko" (mukana Taikamaha & Majakka) *10. "Täällä ois" ====Eri esittäjiä – Syvällä pelissä – kokoelma vol. 1==== *1-8 "Mr. Coolness" (Gee mukana Roni) ====Uniikki – Nuor Tolppanen vol. 1==== *3. "Nuor Tolppanen" *9. "Money" (mukana D-Sign & Tjes Boogie) ===2009=== ====Cheek – Jare Henrik Tiihonen==== *10. "Jare Henrik Tiihonen" ====Uniikki – Juokse poika juokse==== *6. "Niinku elokuvis" (mukana Jimi Pääkallo) *8. "Haluun nähä" *12. "Kerro mulle" (mukana Illi) ====Liekehtivä Sikiö – Pesismaila ja ananas==== *3. "Astetta parempi" (mukana Michael J. Fux & Massmurda-Pena) *5. "Liian paljon kusipäitä, liian vähän luoteja" (mukana Massmurda-Pena) *12. "Parhaat bileet" (mukana Massmurda-Pena) ===2010=== ====Cheek – Jare Henrik Tiihonen 2==== *9. "Takapulpetin poika" ===2011=== ====Jare & VilleGalle – Mustaa kultaa==== *11. "Epoo" (mukana Heikki Kuula) ====Uniikki & MG – 8190==== *1. "Lisää" == Lähteet == == Aiheesta muualla == * Luokka:Suomalaiset hip hop -tuottajat Luokka:Suomalaiset duot
Inter Press Service

Inter Press Service (IPS) on kansainvälinen uutistoimisto, joka keskittyy tuottamaan kehitysmaista englanniksi ja espanjaksi uutisia, jotka käännetään lukuisille kielille. IPS:lle kirjoittavia toimittajia on noin sadassa maassa ja IPS myös kouluttaa kehitysmaiden toimittajia. == Suomen Inter Press Service == Suomen Inter Press Service -yhdistys kokoaa tiedonvälityksestä ja kehityksestä kiinnostuneita kansalaisia. Se on perustettu vuonna 1985. Yhdistyksen pyörittämä uutistoimisto tuottaa viikoittain suomenkielisiä uutisia ja välittää kansainvälisen IPS:n aineistoa. IPS:n asiakkaina on Suomessa tiedotusvälineitä, järjestöjä ja laitoksia. Uutistoimisto saa ulkoministeriöltä viestintä- ja kehityskasvatushankkeisiin tarkoitettua tukea. Suomen IPS on jäsenenä Kehitysyhteistyön palvelukeskuksessa, Maailma.net:ssä, ja Viestintä ja kehitys -säätiössä. == Lähteet == ==Aiheesta muualla == *Inter Press Service *Suomen IPS Luokka:Uutistoimistot Luokka:Sananvapaus Luokka:Suomalaiset kehitysyhteistyöjärjestöt
IPS

IPS tai ips voi tarkoittaa seuraavia: * IPS, Inter Press Service, kansainvälinen uutistoimisto * IPS, instructions per second, tietokoneiden suorituskyvyn mittayksikkö * IPS, Indusoidut pluripotentit kantasolut * IPS, intelligent protection system, Ford-autojen turvajärjestelmä * IPS, In-plane switching, nestekidenäytöissä käytettävä tekniikka * IPS, Internet Protocol Suite * IPS, Intrusion Prevention System, tietoverkkojen tietoturvateknologia * Ips, kovakuoriaissuku, johon kuuluvat ** pikakirjoittaja (Ips sexdentatus) ** kirjanpainaja (Ips typographus) * Imatran Palloseura, jalkapalloseura.
Andienpöllönen

Andienpöllönen (Megascops ingens aiemmin Otus ingens) on pöllöihin kuuluva lintulaji. Sitä tavataan Boliviassa, Ecuadorssa, Kolumbiassa, Perussa ja Venezuelassa. Laji on samankokoinen kuin valkokurkkupöllönen. Sen kokonaispituus on 25–29 cm. Uroksen paino on 134–190 g, naaraan 140–273 g. Se on päältä hiekanruskea, paikoin tummempi, ja naamakiehkura on hiekanruskea ilman selvää reunusta. Lentosulat ovat kanelinruskeajuovaiset ja tummasävyiset, ja pyrstö on kaneliruskea ja siinä on tummemmanruskeita raitoja. Päälaessa on nahanruskea reuna. Silmät ovat hunajanväriset ja korvatupsut pienet. Nilkoissa on höyhenystä varpaiden pohjaan saakka. Andienpöllösen luontaista elinpiiriä ovat subtrooppiset ja trooppiset vuoristometsät 1 200–2 500 metrin korkeudessa. Tämä suhteellisen voimakas lintu on yöeläjä, joka aktivoituu hämärässä. Päiväsaikaan se istuskelee päällyskasvien joukossa paksuilla oksilla. Sen elämästä tiedetään hyvin vähän. Se syö suurehkoja hyönteisiä ja hämähäkkejä, samoin matelijoita. Lisääntyminen vaatii vielä tutkimista, mutta sen tiedetään pesivän puiden koloissa, joiden pohjalle se munii valkoisia munia. Otus ingens (Sibley ja Monroe 1990, 1993) on SACC:n mukaisesti (2005) jaettu alalajeiksi ingens ja colombianus ja siirretty sukuun Megascops. ==Lähteet== ==Aiheesta muualla== * Luokka:Kirkupöllöset
Summerside

Summerside on kaupunki Prinssi Edwardin saarella Kanadassa. Summerside on saaren toiseksi suurin kaupunki Charlottetownin jälkeen. Summersiden väkiluku on 14 500 (2006) asukasta ja talousalueen väkiluku noin 45 000. == Historia == Alueen ensimmäinen asukas oli Pennsylvaniasta kotoisin oleva kveekari ja brittiläinen lojalisti Daniel Green, joka kutsui aluetta nimellä ”Green Shores Bedeque”. Greenin pojan Josephin omistama pubi oli keskeisessä asemassa kaupungin nykyistä nimeä valittaessa. Tarinan mukaan eversti Henry Compton saapui kaupunkiin erittäin kylmänä päivänä ja lähestyttyään kaupunkia maasto suojasi viimalta ja aurinko tuli esiin pilvien takaa. Compton totesi tulleensa saaren kesäiselle puolelle (). Joseph piti tästä lausahduksesta ja vaihtoi pubinsa nimeksi Summerside. Myöhemmin postipäällikkö Patrick Power ehdotti paikallishallinnolle kaupungin nimen vaihtamista Summersideksi. Summerside oli ainutlaatuinen eikä sillä ollut vaaraa sekaannuksiin muiden samannimisten paikkojen kanssa, joten nimi virallistettiin. Summersiden asuttaminen sai varsinaisesti alkunsa 1840, kun ensimmäinen satamalaituri ja tie alueen hallinnollisena keskuksena toimivaan St. Eleanorsiin valmistui. Pian tämän jälkeen Joseph Pope perusti Summersideen laivanrakennustelakan, ja kaupungista muodostui merkittävä vientisatama muualle Prinssi Edwardin saarelle ja Nova Scotiaan. Summerside virallistettiin kaupungiksi (Town) 1. toukokuuta 1877 ja suuremmaksi kaupungiksi (City) 1995. == Lähteet == == Aiheesta muualla == Luokka:Prinssi Edwardin saaren kaupungit Luokka:Prinssi Edwardin saaren kunnat
Tapio Pöyhönen

Tapio Pöyhönen (19. marraskuuta 1927 Helsinki – 27. elokuuta 2011 Helsinki) oli Työväen Urheiluliiton (TUL) osastopäällikkö ja merkittävä toimija työväenurheilun piirissä.Keijo Himanen, Stadin kundi oli suorapuheinen urheilumies, Helsingin Sanomat 9.9.2011 sivu C 7. Artikkelin verkkoversio (tilaajille) ”Tappari” Pöyhönen pelasi koripalloa maaottelutasolla ja oli Suomen koripallojoukkueen kapteeni Helsingin olympialaisissa 1952. Pesäpalloa hän pelasi Työväen Mailapojissa. Moottoriurheilijana hän osallistui kolmesti Päijänne-ajoihin ja sijoittui parhaimmillaan yleisessä sarjassa kahdeksanneksi. Pöyhönen lopetti aktiiviurheilun 1960-luvun alussa. Veljensä Seppo Pöyhösen kanssa hän 1960-luvulla elvytti TUL:in hiipuneen koripallotoiminnan. Pöyhönen aloitti työuransa Elannon makkaratehtaalla. Vuonna 1956 hän siirtyi työhön TUL:iin jaostosihteeriksi, ja 1966 hänestä tuli osastopäällikkö. Hän oli Suomen olympiakomitean valmennustoimikunnan jäsen ja vuodet 1972–1976 sen puheenjohtaja. Pöyhönen kannatti TUL:n kriisiaikoina 1975 puheenjohtajaksi Niilo Hämäläistä, mutta valituksi tuli Osmo Kaipainen, joka sitten järjesti 1976 Pöyhösen eläkkeelle. Jukka Kemppinen on luonnehtinut Pöyhöstä sanoin: ”Tappari on epätavallisen viisas mies”. ==Lähteet== Luokka:Suomalaiset urheiluvaikuttajat Luokka:Suomalaiset koripalloilijat Luokka:Vuonna 1927 syntyneet Luokka:Vuonna 2011 kuolleet
Kroatian laivasto

Kroatian laivasto () on yksi kolmesta Kroatian asevoimien puolustushaarasta. == Historia == Kroatian laivasto syntyi 1991 Kroatian itsenäisyystaisteluiden aikana. Kuitenkin laivaston juuret lähtevät 10. vuosisadalta, jolloin keskiaikaisella Kroatialla oli Adrianmeren itäosia hallitseva laivasto. Herttua Branimirin johtaman Kroatian laivaston taistelu 18. syyskuuta 887 Venetsian laivastoa vastaan on valittu laivaston vuosipäiväksi. == Kokoonpano == == Kalusto == Kroatian laivaston alukset Nimi Runkonumero Luokka Palvelukseen Palveluksesta Kuva Ohjusveneet Ohjusveneet Ohjusveneet Ohjusveneet Ohjusveneet Ohjusveneet Ohjusveneet Kralj Petar Krešimir IV RTOP-11 Kralj-luokka 1992 palveluksessa Kralj Dmitar Zvonimir RTOP-12 Kralj- luokka 2001 palveluksessa 100px Vukovar (ex-ohjusvene Oulu RTOP-41 Helsinki- luokka 1985 palveluksessa Dubrovnik (ex-ohjusvene Kotka) RTOP-42 Helsinki- luokka 1986 palveluksessa Šibenik RTOP-21 Končar-luokka 1978 palveluksessa Partioalukset Partioalukset Partioalukset Partioalukset Partioalukset Partioalukset Partioalukset Novigrad OB-01 Mirna-luokka 1980 palveluksessa Šolta OB-02 Mirna-luokka 1982 palveluksessa Cavtat OB-03 Mirna-luokka 1984 palveluksessa Hrvatska Kostajnica OB-04 Mirna-luokka 1985 palveluksessa Maihinnousualukset Maihinnousualukset Maihinnousualukset Maihinnousualukset Maihinnousualukset Maihinnousualukset Maihinnousualukset Cetina DBM-81 Cetina- luokka 1993 palveluksessa Krka DBM-82 Cetina-luokka 1995 palveluksessa DJB-101 - Type 11 - palveluksessa DJB-102 - Type 11 - palveluksessa - DJB-103 - Type 11 - palveluksessa - DJB-105 - Type 22 - palveluksessa - DJB-106 - Type 22 - palveluksessa 100px DJB-107 - Type 21 - palveluksessa - Miinantorjunta-alukset Miinantorjunta-alukset Miinantorjunta-alukset Miinantorjunta-alukset Miinantorjunta-alukset Miinantorjunta-alukset Miinantorjunta-alukset Korčula LM-51 Korčula-luokka 2006 palveluksessa - Koululaivat Koululaivat Koululaivat Koululaivat Koululaivat Koululaivat Koululaivat Andrija Mohorovičić BŠ-72 Moma-luokka 1972 palveluksessa - Pelastusalukset Pelastusalukset Pelastusalukset Pelastusalukset Pelastusalukset Pelastusalukset Pelastusalukset Faust Vrančić BS-73 Spasilac-luokka 1976 palveluksessa - Lisäksi on parikymmentä erilaista apualusta. Laivasto Luokka:Laivastot
Branko Brnović

Branko Brnović (, s. 8. elokuuta 1967) on montenegrolainen jalkapallovalmentaja ja entinen puolustaja. == Ura pelaajana == Brnović aloitti pelaajauransa FK Budućnost Titogradin joukkueessa 1987. Seura pelasi tuolloin Jugoslavian pääsarjassa ja sijoittui Brnovićin aikana parhaimmillaan seitsemänneksi kaudella 1987–1988. Hänen viimeiseksi kaudekseen Budućnostissa jäi 1990–1991, jolloin seura eteni Balkans Cupin finaaliin. Budućnostista Brnović siirtyi FK Partizaniin, jossa hän yhtenä puolustuksen tärkeänä lenkkinä oli auttamassa seuraa voittamaan Jugoslavian-mestaruuden kahdesti peräkkäin 1993 ja 1994. Lisäksi Brnović pääsi Partizanissa juhlimaan maan cupin mestaruutta kahteen otteeseen. Liigamestaruuteen päättyneellä kaudella 1992–1993 Brnović iski kuusi maalia, mikä on hänen uransa paras maalimäärä yhden kauden aikana. Kesällä 1994 Brnović jätti Partizanin ja siirtyi pelaamaan Espanjaan RCD Espanyolin joukkueeseen. Barcelonalaisseurassa Brnović pelasi kuusi kautta ja oli neljänä kautena joukkueen avauskokoonpanon vakiomies. Viimeiseksi jääneellä kaudella 1999–2000 Brnović pelasi vain yhden ottelun, vaikka seuralle se oli Copa del Reyn voiton myötä menestyksekkäin. Brnović lopetti pelaajauransa Espanyoliin, kunnes palasi vuonna 2006 montenegrolaisseura FK Komin pelaajaksi. Hän pelasi seurassa kaudella 2006–2007 kaikkiaan 15 ottelua ja onnistui kertaalleen maalinteossa. Maajoukkuetasolla Brnović edusti Jugoslaviaa ja Serbia ja Montenegroa yhteensä 27 A-maaottelussa. Hän oli mukana MM-kisoissa 1998, joissa Jugoslavia putosi toisella kierroksella hävitessään Alankomaille. Lisäksi hän oli mukana voittamassa Jugoslavialle alle 20-vuotiaiden maailmanmestaruutta 1987. === Saavutukset pelaajana === * Jugoslavian mestaruus (2): 1993, 1994 * Jugoslavian cup (2): 1992, 1994 * U20 Maailmanmestaruus: 1987 * U21 EM-hopeaa: 1990 * MM-2.kierros: 1998 == Ura valmentajana == Valmennusuransa Brnović aloitti vuonna 2007 Zoran Filipovićin apulaisvalmentajana Montenegron maajoukkueessa. Filipovićin jätettyä tehtävänsä kohtullisesti sujuneiden MM2010-karsintojen jälkeen Brnović jatkoi päävalmentajaksi nousseen Zlatko Kranjčarin apulaisvalmentajana. Syyskuussa 2011 Brnovićista tuli Montenegron maajoukkueen päävalmentaja, kun liitto erotti yllättäen Kranjčarin kahden karsintatappion jälkeen. Brnović valmentaa Montenegroa ainakin kahdessa jäljellä olevassa EM-karsintaottelussa. Panoksena lohkokakkosena olevalla Montenegrolla oli pääsy jatkokarsintoihin ja jopa lopputurnaukseen.Zlatko Kranjcar hat ausgedient Brnovićin johdolla Montenegro pelasi tasan Englannin kanssa ja hävisi viimeisen ottelunsa Sveitsille 2–1. Pisteet riittivät kuitenkin jatkokarsintoihin, joissa Montenegro hävisi Tšekille yhteismaalein 3–0. Montenegron jalkapalloliitto ilmoitti joulukuussa 2015, ettei se jatka vuoden lopussa päättyvää sopimusta Brnovićin kanssa.Montenegro releasing coach Brnović == Lähteet == Luokka:Jugoslavialaiset jalkapalloilijat Luokka:Montenegrolaiset jalkapalloilijat Luokka:Montenegrolaiset jalkapallovalmentajat Luokka:Vuonna 1967 syntyneet Luokka:Elävät henkilöt
Brofeldt

Brofeldt on muun muassa seuraavien suomalaisten henkilöiden sukunimi: * Arthur Brofeldt (1868–1928), varatuomari, kuvernööri ja senaattori * Claire Brofeldt, taiteilijanimi Claire Aho (1925–2015), valokuvaajaKuolinilmoituksen mukaan oikea nimi Brofeldt, Helsingin Sanomat 13.12.2015 s. C 29 * Felix Brofeldt (1884–1932), toimittaja ja suomentaja * Hjalmar Brofeldt (1873–1928), konserttimestari ja nuorisokirjailija * Mortimer Brofeldt (1840–1890), kenraalimajuri * Ossian Brofeldt (1869–1936), suomalaissyntyinen Ruotsiin siirtynyt näyttelijä ja operettilaulaja * Pekka Brofeldt (1884–1966), kalastusneuvos ja Evon kalastuskoeaseman johtaja, Petter Adolf Brofeldtin poika * Petter Adolf Brofeldt (1843–1898), juristi, vankilanjohtaja ja valtiopäivämies * Simo Brofeldt (1892–1942), lääkäri, lääkintäeversti ja Mannerheim-ristin ritari * Theodor Brofeldt (1837–1914), rovasti * Timo Brofeldt (1894–1951), metsänhoitaja, yrittäjä ja yritysjohtaja, metsäneuvos * Venny Soldan-Brofeldt (1863–1945), taidemaalari, korusuunnittelija ja lastenkirjojen kuvittaja Myös seuraavien henkilöiden sukunimi oli alun perin Brofeldt, mutta he muuttivat sukunimensä: * Juhani Aho, alkujaan Johannes Brofeldt (1861–1921), kirjailija * Kalle Aho, alkujaan Kaarlo Brofeldt (1865–1936), rehtori, päätoimittaja ja näytelmäkirjailija, Simo ja Timo Brofeldtin isä * Pekka Aho, alkujaan Pekka Brofeldt (1864–1945), lehtimies ja poliittinen aktivisti, Juhani ja Kalle Ahon veli * Kata Jouhki, o.s. Brofeldt (1921–2008), yritys- ja järjestöjohtaja, Timo Brofeldtin tytär == Lähteet ==
Soinniton bilabiaalinen klusiili

Soinniton bilabiaalinen klusiili on monessa kielessä esiintyvä konsonanttiäänne, joka merkitään P-kirjaimella niin suomen kielessä kuin monissa muissakin kielissä. Äänteen kansainvälisessä foneettisessa aakkostossa äänteen merkki on [p]. Arkipuheessa "pee" voi tarkoittaa tilanteesta riippuen joko P-kirjainta tai äännettä [p]. Joissakin kielissä, kuten englannissa, [p] ääntyy suomesta poiketen aspiroituna. == Kuvaus == Soinnitonta bilabiaalista klusiilia määrittävät seuraavat foneettiset parametrit: * Fonaatio on soinniton, mikä tarkoittaa sitä, että äänihuulet ovat pois kytketyt kuten kuiskatessa. * Ääntöpaikka on bilabiaalinen, mikä tarkoittaa sitä, että molemmat huulet ovat mukana äännettä muodostettaessa. * Ääntötapa on klusiili eli umpiäänne, mikä tarkoittaa sitä, että (tässä tapauksessa huulilla) muodostetaan sulkeuma. ==Lähteet== * ===Viitteet=== Luokka:Konsonantit
McDonald

McDonald ("Donaldin poika") on skotlantilais- ja irlantilaisperäinen sukunimi, joka on muun muassa seuraavilla henkilöillä: * Andrew Joseph McDonald (1923–2014), yhdysvaltalainen katolinen piispa * Andy McDonald (s. 1977), kanadalainen jääkiekkoilija * Arthur B. McDonald (s. 1943), kanadalainen fyysikko, Nobelin fysiikanpalkinnon saaja * Audra McDonald (s. 1970), yhdysvaltalainen näyttelijä ja laulaja * Beverly McDonald (s. 1970), jamaikalainen pikajuoksija ja olympiavoittaja * Boyd McDonald (s. 1932), kanadalainen pianisti ja säveltäjä * Christopher McDonald (s. 1955), yhdysvaltalainen näyttelijä * Colin McDonald (s. 1984), yhdysvaltalainen jääkiekkoilija * Damian McDonald (1972–2007), australialainen maantiepyöräilijä * David McDonald, David Tennant (s. 1971), skotlantilainen näyttelijä * Freda Josephine McDonald, Joséphine Baker (1906–1975), yhdysvaltalais-ranskalainen tanssija, laulaja ja näyttämötaiteilija * Gordon McDonald, kanadalainen jalkapalloilija * Hugh McDonald (s. 1950), yhdysvaltalainen sessiomuusikko * Ian McDonald (1946–2022), englantilainen muusikko * Ian McDonald (s. 1960), pohjoisirlantilainen kirjailija * Jessica McDonald (s. 1988), yhdysvaltalainen jalkapalloilija * Joseph Allen McDonald, Country Joe McDonald (s. 1942), yhdysvaltalainen muusikko * Kevin McDonald (s. 1961), kanadalainen näyttelijä * Kim Peyton-McDonald (1957–1986), yhdysvaltalainen uimari ja olympiavoittaja * Lanny McDonald (s. 1953), kanadalainen jääkiekkoilija * Larry McDonald (1935—1983), yhdysvaltalainen lääkäri ja poliitikko * Marie McDonald McLaughlin Lawrie (s. 1948), Lulu, skotlantilainen laulaja-lauluntekijä, näyttelijä, malli ja televisiopersoona * Mary McDonald-Lewis (s. 1953), yhdysvaltalainen ääninäyttelijä * Mary Lou McDonald (s. 1969), irlantilainen poliitikko, Sinn Féin -puolueen johtaja * Mason McDonald (s. 1996), kanadalainen jääkiekkomaalivahti * Michael McDonald (s. 1975), jamaikalainen 400 metrin juoksija * Michael McDonald (s. 1964), yhdysvaltalainen näyttelijä ja koomikko * Miriam McDonald (s. 1987), kanadalainen näyttelijä * Patrick McDonald (1878–1954), yhdysvaltalainen kuulantyöntäjä ja olympiavoittaja * Richard McDonald (1909–1998) ja Maurice McDonald (1902–1971), McDonald's-pikaruokaketjun perustajat * Rusheen McDonald (s. 1992), jamaikalainen pikajuoksija * Susann McDonald (s. 1935), yhdysvaltalainen harpisti * T. J. McDonald (s. 1991), yhdysvaltalainen amerikkalaisen jalkapallon pelaaja * William McDonald, brittiläinen merikapteeni, antarktisten McDonaldinsaarten löytäjä. == Kuvitteellisia McDonaldeja == * Ronald McDonald, McDonald's-pikaruokaketjun mainoshahmo == Katso myös == * MacDonald
Haulbowline

Haulbowline () on saari Irlannin rannikolla Corkin satamassa. Siellä sijaitsee Irlannin laivaston päätukikohta. ==Historia== Saari on sataman strategisessa syvän veden kohdassa ja on ollut pitkään sotilastukikohtana. Se linnoitettiin ensimmäisen kerran vuonna 1602 ja oli alkujaan merkittävä Britannian armeijan tukikohta. Britannian armeija siirtyi myöhemmin lähellä olevalle Spikensaarelle, ja linnoitukset siirtyivät Britannian merivoimille. Laivastolla oli siellä runsaasti kalustoa, ja Napoleonin sotien aikana sinne rakennettiin telakka. Telakka siirtyi vuonna 1923 Irlannin vapaavaltiolle, toisin kuin muut Corkin sataman linnoitukset, jotka muodostivat osan Treaty Ports ('sopimussatama') -järjestelmää. Saarella toimi aiemmin yritys Irish Steel, joka suljettiin vuonna 2002. Teräksen valmistuksen päätyttyä maaperässä on todettu huomattavia määriä syöpäsairauksille altistavaa kuusiarvoista kromia ja teollisuuden prosesseista peräisin olevaa radioaktiivista jätettä sekä Tšernobylin ydinonnettomuudesta radioaktiivista laskeumaa. Nämä kaikki on ilmoitettu poistetun.Friends of the Irish EnvironmentIrish Independent Paikalle suunnitellaan rakennettavaksi asuntoja, toimistoja, hotelli ja huvivenestama.Entemp.ie Saarella tuhoutui vuonna 2008 historiallinen 1800-luvulta peräisin oleva varastorakennus.RTE News Report on storehouse fire ==Nimen historia== Saaren nimi voi johtua muinaisnorjan sanasta ál-boling ('ankeriaspaikka'). ==Lähteet== Luokka:Irlannin saaret
Matti Rantasila

Matti Henrik Rantasila (26. joulukuuta 1922 Tampere – 15. maaliskuuta 2004 Pori) oli suomalainen sotakirjailija. Rantasilan perhe muutti Tampereelta Poriin hänen ollessaan nelivuotias. Talvisodan alkaessa Rantasila oli Porin lyseon viidennellä luokalla. Hän osallistui sotaan vapaaehtoisena ja kävi välirauhan aikana reserviupseerikoulun yleten Suomen nuorimmaksi vänrikiksi. Jatkosodan aikana Rantasila toimi joukkueenjohtajana ja komppanianpäällikkön sijaisena JR2:n 1. pataljoonassa. Vänrikki Pentti Iisalon johtama partio jossa Rantasila oli varajohtajana katkaisi 18. elokuuta 1941 vallatun 45 millimetrin panssarintorjuntatykin avulla Räisälästä etelään johtavan valtatien ja piti tietä katkaistuna kolmen tunnin ajan niin että paikalta saatiin kerättyä suuri sotasaalis. Iisalo nimitettiin ansioistaan Mannerheim-ristin ritariksi 1. lokakuuta 1941. Rantasilalle ehdotettiin Mannerheim-ristiä 1944 mutta tässä vaiheessa tehtiin karsintaa erityisesti upseerien kohdalla eikä anomukseen suostuttu. Rantasila ylennettiin luutnantiksi 1942. Hän haavoittui kolme kertaa ja menetti 31. elokuuta 1944 muutama päivä ennen jatkosodan päättymistä oikean kätensä yrittäessään tehdä vaarattomaksi venäläistä tavallista käsikranaattia isompaa korsukäsikranaattia. Sodan jälkeen Rantasila valmistui 1949 merkonomiksi työn ohella. Hän toimi myymälätarkastajana Satakunnan Osuuskaupassa ja oli Keskusosuusliike Hankkijan Porin-konttorissa osastonhoitajana 1954–1978. Rantasila osallistui Sotainvalidien Veljesliiton ja reserviläisjärjestöjen toimintaan. Hän sai sotakamreerin arvonimen 1991. Rantasila aloitti kirjoittamisen 1978 jäätyään eläkkeelle. Hän löysi ullakolta vanhoja sodanaikaisia muistiinpanojaan ja alkoi niiden pohjalta kirjoittaa muistelmiaan. Esikoisteos Joukkueenjohtaja ilmestyi 1980. Matti Rantasila on jääkiekkoilija Juha Rantasilan ja näyttelijä Mari Rantasilan setä. == Teoksia == * Joukkueenjohtaja : romaani. Tammi 1980, 2. painos 2006 * Talvisodan vapaaehtoinen : romaani. Tammi 1983 * Viimeinen vastaisku. Tammi 1985 * "Oli neljä veikkoa meitä" : aseveljien kohtaloita jatkosodan päiviltä. Alea-kirja, Helsinki 1993 * Sotilaan maailmaa : runokokoelma. Omakustanne == Lähteet == * * P.Siivonen : 2/JR2 jatkosodassa, Rantasilasta ss. 14-16 ===Viitteet=== Luokka:Suomalaiset sotakirjailijat Luokka:Vuonna 1922 syntyneet Luokka:Vuonna 2004 kuolleet
MacDonald

MacDonald tai Macdonald on muun muassa seuraavien henkilöiden sukunimi: * Amy Macdonald (s. 1987), skotlantilainen laulaja ja lauluntekijä * Andrew MacDonald (s. 1986), kanadalainen jääkiekkoilija * Andrew P. MacDonald (s. 1958), kanadalainen säveltäjä * Ann-Marie MacDonald (s. 1958), kanadalainen kirjailija ja näyttelijä * Ballard MacDonald (1882–1935), yhdysvaltalainen sanoittaja * Betty MacDonald (1908–1958), yhdysvaltalainen kirjailija * Cynthia Macdonald (1928–2015), yhdysvaltalainen runoilija * Edmund MacDonald (1908–1951), yhdysvaltalainen näyttelijä * Étienne Jacques Joseph Macdonald (1765–1840), ranskalainen marsalkka ja Tarenten herttua * George MacDonald (1824–1905), skotlantilainen runoilija * J. E. H. MacDonald (1873–1932), kanadalainen taidemaalari * James David Macdonald (1908–2002), skotlantilainen lintutieteilijä ja kirjailija * James Hector MacDonald (s. 1925), kanadalainen katolinen arkkipiispa * Jamie MacDonald (s. 1977), kanadalais-suomalainen stand up -koomikko * Jock Macdonald, oik. James Williamson Galloway Macdonald (1897–1960), kanadalainen taidemaalari * Joey MacDonald (s. 1980), kanadalainen jääkiekkomaalivahti * John A. Macdonald (1815–1891), Kanadan pääministeri 1867–1873 ja 1878–1891 * John S. MacDonald, kanadalainen insinööri ja liikemies, toinen MacDonald, Dettwiler and Associates-yrityksen perustajista * Kelly Macdonald (s. 1976), brittiläinen näyttelijä * Mackenzie McDonald (s. 1995), yhdysvaltalainen tennispelaaja * Norm Macdonald (1959–2021), kanadalainen näyttelijä ja koomikko * Peter MacDonald (s. 1939), brittiläinen elokuvaohjaaja * Ramsay MacDonald (1866–1937), Yhdistyneen kuningaskunnan pääministeri 1924 ja 1929–1935 * Rory MacDonald (s. 1989), kanadalainen vapaaottelija * Ross Macdonald (1916–1983), yhdysvaltalais- kanadalainen rikoskirjailija * Tom MacDonald (s. 1988), kanadalainen rap- artisti, lauluntekijä ja entinen showpainija. == Katso myös == * McDonald